عراقی پارلیمنٹ ممبر:

ایرانی اسلحہ نے داعش کو بغداد پہونچنے سے روک دیا

رسا نیوز ایجنسی – عراقی پارلیمنٹ میں سلامتی و دفاع کونسل کے ممبر نے کہا: اگر ایران نے عراق کو اسلحہ نہ دیا ہوتا تو آج دھشت گرد داعش کا بغداد پر قبضہ ہوتا ۔

خبر کا کوڈ: ۷۷۲۷

تاریخ: ۲۶ فروردين ۲۰۱۵ - ۱۳:۵۸

رسا نیوز ایجنسی کی رپورٹ کے مطابق، عراقی پارلیمنٹ میں سلامتی و دفاع کونسل کے ممبر قاسم الاعرجی نے واضح طور پر کہا کہ اگر ایران نے عراق کو اسلحہ نہ دیا ہوتا تو آج دھشت گرد داعش کا بغداد پر قبضہ ہوتا ۔

انہوں نے مزید کہا: عراق کے حق میں ایران کا مثبت کردار ناقابل انکار ہے ، کیوں کہ اگر ایران نے عراق کو اسلحہ نہ دیا ہوتا تو فقط موصل کیا آج بغداد بھی دھشت گرد داعش کے قبضہ میں ہوتا ۔

الاعرجی نے واضح طور پر کہا: عظیم الشان مرجعیت کے فتوے اور عوام کے استقبال نے داعش کو عراقی دارالحکومت تک پہونچنے سے روک دیا ۔

البدر تنظیم کے سرکردہ رکن نے مزید کہا: داعش کے قبضہ میں موجود علاقوں میں ہلکے اور متوسط اسلحہ سے استفادہ کیا جا رہا ہے ۔